In nomine Domini, ego Hugo, Dei gratia Autissiodorensis episcopus, notum fieri volo et presentibus et futuris, quod Aalidis, ecclesie Sancte-Marie, Sanctique Juliani venerabilis abbatissa, veniens ad me rogans ut ecclesiam de Migeio et Charentiniaco sibi darem; cujus piam peticionem benigne audiens que postulabat libentissime concessi, et ecclesias memoratas cum omni consuetudine aliarum ecclesiarum quas possidebat ecclesia sanctimonialium tradidi: eo siquidem pacto, ut post obitum dies anniversarius meus celebretur a sanctimonialibus, in ecclesia eadem Beate-Marie commorantibus. Ut vero hoc donum harum æcclesiarum sollempniter factum, firmum, ac stabile maneret in perpetuum, sigilli mei impressione munire feci, et testes plurimos adhibui: Ulgerus, prepositus; Jocelinus, decanus; Sabericus, canonicus; Hato, archipresbiter; Rainardus, monachus; Stephanus Othlandus; Lambertus, prepositus meus; ex parte vero abbatisse Fromundus, capellanus Sancti-Martini; Stephanus Bernoardus; Petrus, capellanus de Miganna; Tebaudus, prepositus abbatisse; Radulphus . . . . . . . uns, pistor, Guido Espinart; Isembardus de Charenteneto, et multi alii. Actum est hoc anno ab Incarnatione Domini millesimo centesimo. . . primo, Innocentio papa; regnante, Ludovico filio Philippi regis; Guillelmo Nivernensi consule.